Die tweetjies met hulle opgepofte vere lyk so oulik. Gee dadelik die gevoel van 'n koue winters dag waar hulle die sonnetjie opsoek. PRAGTIG!
1) Maak seker jou foto het die titel "Temafoto... en dan die foto se naam." Dit maak dit net makliker wanneer mens die foto's uitkies vir beoordeling.
Net vir die nuwe lede wat nog nie weet nie. Die eerste rondtes het geen pryse nie, maar daar word wel in die laaste kwartaal 'n kompetisie tussen die wenners van al die rondtes gehou waar hulle sal meeding om 'n lekker prys. Indien iemand twee keer of meer wen, beteken dit dat daardie persoon met 'n ekstra krediet(e) in die finale rondte sal ingaan.
In hierdie rondte was die onderwerpe so verskillend dat die beoordeling weereens bitter moeilik was - kom ons loer na 'n paar van die foto's:
Antoinette Marx se roos vol druppels wys dat mens met 'n bietjie kreatiwiteit nog varsheid aan 'n blom kan gee:
En ons uiteindelike wenner, en ek glo die meeste van julle sal saamstem, was Lientjie, wat nie alleen 'n puik foto ingeskryf het nie, maar ook sommer 'n blog gedeel het om ons almal te wys hoe om lekker met weerkaatsings te speel. Baie geluk Lientjie! Hierdie is 'n puik foto!